दीपों के त्यौहार दिवाली में हम अपने आप के साथ ही घर बाहर सभी जगह को सुन्दर बनाने तथा सजाने में कोई कसर नहीं छोड़ते। रौशनी और उल्हास के इस त्यौहार की घरों को सजाने तथा नए परिधान खरीदने की तैयारियाँ हालाँकि एक महीना पहले से ही करना शुरू कर देते हैं लेकिन बाकि तैयारियों की वजह से अपने सौन्दर्य की अनदेखी कर बैठते हैं जिसकी वजह से पावन दिन पर आप बूझे तथा थके से दिखते हैं। लेकिन अगर आप बाकि तैयारियों के साथ ही अपनी त्वचा, बालों तथा बाहरी लुक पर ध्यान दें तो इस हैप्पी त्यौहार का मजा कई गुणा बढ़ जायेगा तथा इस पावन दिन को पूरे उत्साह के साथ आप बाकी लोगों के साथ खुशनुमा माहौल में हँसते खेलते मनाएंगी जिससे यह दिन यादगार बन जायेगा। आपको महज कुछ सौन्दर्य सावधानियाँ अपनानी होंगी तथा बाजार के महंगे सौन्दर्य प्रसाधनों की बजाय घरेलू ऑर्गेनिक प्रसाधनों का उपयोग करना होगा जोकि आपकी बाटिका तथा किचन कैबिनेट में मौजूद हैं। इस अवसर पर परम्पारिक घाघरा –चोली, साड़ी, कुर्ता, सलवार के साथ आर्गेनिक सौन्दर्य प्रसाधनों से आपके सौन्दर्य को चार चाँद लग जायेंगे तथा आप इस खास दिन आकर्षण का केंद्र बन जाएँगी।